Diari Oficial de la Generalitat Valenciana


Sumari del DOGV 4576, del 29-08-2003 (2003/9424)

ORDE d'1 de juliol de 2003, de la Conselleria de Cultura, Educació i Esport, per la qual s'autoritza el canvi de la denominació específica del Centre de Formació de Persones Adultes Miguel Hernández d'Alzira per la d'Enric Valor.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4576

Data del DOGV
:   29-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/9424


Data del document
:   01-07-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alzira
    * centre d'ensenyament
    * ensenyament públic
    * educació d'adults

ORDE d'1 de juliol de 2003, de la Conselleria de Cultura, Educació i Esport, per la qual s'autoritza el canvi de la denominació específica del Centre de Formació de Persones Adultes Miguel Hernández d'Alzira per la d'Enric Valor. [2003/9424]
  
El Consell Escolar del Centre de Formació de Persones Adultes Miguel Hernández d'Alzira, en la sessió celebrada el 29 de juny de 2000, va aprovar sol·licitar per al mencionat centre el canvi de denominació específica per la d'Enric Valor. La proposta es fonamenta en l'homenatge realitzat pel municipi a l'escriptor l'any de la seua mort i en nom de la comunitat educativa del centre que, durant el dit curs, va realitzar una sèrie d'activitats al voltant de l'escriptor i la seua obra.
  
Enric Valor i Vives (Castalla 1911-València 2000). Lingüista, escriptor i pensador valencià, pioner en l'esforç per la recuperació del valencià com a llengua pròpia i signe d'identitat de la nostra Comunitat. A la dita recuperació dels usos i costums populars va dedicar coratjosament la seua llarga trajectòria.
  
Esta proposta va ser aprovada pel Consell Escolar Municipal, en sessió celebrada el dia 17 de gener de 2002, i disposa, a més de l'autorització dels hereus de l'escriptor, de l'informe favorable de la Inspecció Educativa de la Direcció Territorial de Cultura i Educació de València.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.
  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el consell escolar d'este podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent. Este reglament el va aprovar el Decret 234/1997, de 2 de setembre, de Govern Valencià (DOGV de 8 de setembre de 1997), i és aplicable supletòriament als centres de Formació de Persones Adultes, segons s'establix en la disposició addicional primera.
  
L'article 3.3 del citat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 14 de gener de 2002, que no hi ha cap centre inscrit amb la dita denominació específica en la localitat d'Alzira.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica d'Enric Valor al Centre de Formació de Persones Adultes Miguel Hernández d'Alzira, codi 06146701.
  
DISPOSICIÓ ADDICIONAL ÚNICA
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Conforme al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde que posa fi a la via administrativa es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 1 de juliol de 2003
  
El conseller de Cultura, Educació i Esport
  
ESTEBAN GONZÁLEZ PONS